Ана Ахматова
Как се вплете и нежно сребрее…

Превод от руски: Иван Николов, 1974

chitanka.info

Как се вплете и нежно сребрее

вдън косите ми кичура бял —

само славей, отвикнал да пее,

тази мъка докрай би разбрал.

Върху вейка на тънка ракита

дъх стаява, самотно мълчи

и настръхнал се вслушва в честита

чужда песен, която звучи.

А отдавна ли плахи тополи

не потрепваха даже с листа

и в гласа му кънтя и се моли,

и отровно звуча радостта.

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.